CELEX: 62016TN0914
Language: hr
Date: 2016-12-27 00:00:00
Title: Predmet T-914/16: Tužba podnesena 27. prosinca 2016. – Proof IT protiv EIGE-a

13.3.2017   
            
            
               HR
            
            
               Službeni list Europske unije
            
            
               C 78/34
            
         Tužba podnesena 27. prosinca 2016. – Proof IT protiv EIGE-a
   (Predmet T-914/16)
   (2017/C 078/47)
   Jezik postupka: engleski
   
      Stranke
   
   
      Tužitelj: Proof IT SIA (Riga, Latvija) (zastupnici: J. Jerņeva i D. Pāvila, odvjetnici)
   
      Tuženik: Europski institut za rodnu jednakost (EIGE)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Europskog instituta za rodnu jednakost donesenu u postupku javne nabave za dodjelu okvirnog ugovora „Održavanje i ažuriranje EIGE-ovih alata i resursa za obradu statističkih podataka o spolu” EIGE/2016/OPER/01-Lot 1 i EIGE/2016/OPER/01-Lot 2, priopćenu tužitelju dopisom od 14. listopada 2016., kojom je odbijena tužiteljeva ponuda i dodijeljen okvirni ugovor trećem društvu;
            
         
               —
            
            
               dosudi tužitelju naknadu štete zbog gubitka prilike i/ili gubitka samog ugovora u iznosu od 128 480 eura;
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog temelji se na tome da je tuženik prekršio načela jednakog postupanja i transparentnosti, time što nije primijenio na isti način kriterije dodjele tijekom cijelog postupka javne nabave.
            
         
               2.
            
            
               Drugi tužbeni razlog temelji se na tome da je tuženik prekršio načela jednakog postupanja i transparentnosti, time što je ponovno ispitao tužiteljevu prijavu i stoga postupio na arbitraran način, stvarajući dojam o pogodovanju.
            
         
               3.
            
            
               Treći tužbeni razlog temelji se na tome da je tuženik prekršio načela jednakog postupanja i transparentnosti, s obzirom na to da su kriteriji dodjele neprecizni te je stoga njima dana tuženiku neograničena sloboda odabira pri dodjeli predmetnog ugovora.
            
         
               4.
            
            
               Četvrti tužbeni razlog temelji se na tome da je tuženik počinio očite pogreške u ocjeni tužiteljeve ponude, čije bi ispravljanje dovelo do drukčijeg ishoda postupka javne nabave, odnosno tužiteljeva ponuda nije se smijala odbiti te se okvirni ugovor trebao dodijeliti tužitelju.